**Senchaku hongan nembutsushū** (tradisjonell kinesisk: *xuǎnzé běnyuàn niànfó jí*. kanji: 選択本願念仏集, katakana: せんちゃくほんがんねんぶつしゅう), også kalt **Senchakushū** (選擇集, センチャクシュウ), er en avhandling av den japanske religiøse reformatoren Hōnen (法然, 1133–1212). På norsk er tittelen «utvalgte avsnitt om nembutsu i den opprinnelige ed».

Verket ble skrevet i 1198 på oppfordring av Hōnens beskytter og disippel, Kūjō Kanezane (九条 兼実, 1149–1207). I 1175 grunnla Hōnen skolen Jōdo-shū (浄土宗) som er den japanske avleggeren av det rene lands buddhisme. *Senchaku hongan nembutsushū* er den fundamentale teksten til denne skolen, så vel som *magnum opus* til Hōnen.

Betydning og format
-------------------

I den kinesiske buddhistiske kanon er teksten å finne i *Taishō Shinshū Daizōkyō*. Der er den i seksjon 28 (*zoshoshū-bu*), bind 83, som tekst nr 2608. Derimot er den fraværende i *Dainippon Zokuzōkyō* (大日本續藏經) og i *Zhonghua dazangjing*. Den er også fraværende i katalogen som Nanjo Bunyu utga i 1883.

Teksten argumenterer for at menneskene lever i den degenererte tidsalderen Mappō (末法) eller «Lovens siste dager». Denne tidsalderen har blitt profetert i flere tekster for «fremtidige generasjoner» (末世, *masse*). Det er en mahāyānabuddhistisk parallell til den hinduistiske Kali Yuga eller «mørkets tidsalder».

Han henter mange sitater fra amitābhasūtraen, sutraen om evig liv og amitāyurdhyānasūtraen, eller de tre «sūtraer om det rene land» (淨土三部經, *jōdo sanbu kyō*), for å begrunne at vi lever i Mappō. Boken henter også mange sitater fra skriftene til de kinesiske buddhistene Tánluán (曇鸞, 476–542) og Shàndǎo (善导, 613–681). Dette for å underbygge læren om nembutsu – den enkle messingen av Amitabhas navn for gjenfødelse i det rene land.

Hōnen legger også vekt på at han grunnlegger en ny skole innenfor buddhismen. Hōnen utbredte ikke teksten for et videre publikum før etter sin død, av frykt for å møte voldsom kritikk. I stedet viste han den til sine nærmeste disipler Benchō, Shinran, Shōkū og flere.

### Kritikk fra andre skoler

Jōkei, som var Hōnens sterkeste kritiker, analyserte Senchakushū som et ledd i forkastelsen av Hōnens lære om det rene land. Det samme var tilfelle med Myōe.

Referanser
----------

1. 1 2 3  Taishō, bind 83 tekst nr 2608
2. 1 2  Muller 2007, Senchaku hongan nenbutsu shū
3. ↑  Muller 1997, Pure Land School
4. ↑  Nanjo 1883
5. ↑  Muller 1997, Mappō
6. ↑  Muller 1993, future generation(s)
7. ↑  Muller 2001, Texts of the Pure Land tradition

Litteratur
----------

* Nanjo Bunyu (1883). *A catalogue of the Chinese translation of the Buddhist Tripitaka* (PDF). Clarendon Press, Oxford, 1883. Archived from the original on 2. mars 2022. Besøkt 5. september 2022. CS1-vedlikehold: Uheldig URL (link)
* Muller, Albert Charles (1993). *末世 Basic Meaning: future generation(s)*. Digital Dictionary of Buddhism (電子佛教辭典), 1. september 1993, oppdatert 24. august 2009 (logg inn med brukernavnet «guest»).
* Muller, Albert Charles (1997). *淨土宗 Basic Meaning: Pure Land School*. Digital Dictionary of Buddhism (電子佛教辭典), 15. september 2007, oppdatert 28. november 2019 (logg inn med brukernavnet «guest»).
* Muller, Albert Charles (1997). *末法 Basic Meaning: latter dharma*. Digital Dictionary of Buddhism (電子佛教辭典), 15. september 1997, oppdatert 24. desember 2019 (logg inn med brukernavnet «guest»).
* Muller, Albert Charles (2001). *淨土三部經 Basic Meaning: three principal texts of the Pure Land tradition*. Digital Dictionary of Buddhism (電子佛教辭典), 8. september 2001, oppdatert 7. august 2019 (logg inn med brukernavnet «guest»).
* Muller, Albert Charles (2007). *選擇本願念佛集 Basic Meaning: Senchaku hongan nenbutsu shū*. Digital Dictionary of Buddhism (電子佛教辭典), 31. desember 2007, oppdatert 15. desember 2019 (logg inn med brukernavnet «guest»).
* Wittern, Christian (2002). *T83N2608 選擇本願念佛集 xuan3 ze2 ben3 yuan4 nian4 fo2 ji2 せんちゃくほんがんねんぶつしゅう*. WWW Database of Chinese Buddhist texts, versjon 2A, 2. desember 2002.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NDL
 |